Jabarkan Hadis Berkaitan dari Solat Sunat Awwabin dalam bahasa melayu

Para ulama berbeza pendapat mengenai solat ini. Ada yang berpendapat  solat awwabin dilakukan antara waktu maghrib dan isyak.

Tirmidzi meriwayatkan hadis daripada Abu Hurairah, Rasulullah  bersabda "Barang siapa solat 6 rakaat setelah maghrib, di sela-selanya tidak berbicara kotor, maka ia mendapatkan pahala ibadah selama 12 tahun. http://www.livingislam.org/n/sldh_e.html

Kemudian beliau juga meriwayatkan daripada Aisyah bahwa Rasulullah  bersabda "Barang siapa solat 20 rakaat setelah maghrib maka Allah membangunkan rumah di syurga untuknya", Tirmidzi berkata, hadis Abu Harairah "gharib" (hanya diriwayatkan seorang perawi yang tidak kuat).

Tabrani juga meriwayatkan daripada Ammar bin Yasir, Rasulullah  bersabda "Barang siapa melakukan solat 6 rakaat setelah maghrib, maka diampuni dosanya meskipun sebanyak ombak lautan". Ibnu Majah dan Ibnu Huzaimah juga meriwayatkan serupa.

Tetapi ada juga ulama yang  mengatakan solat awwabin ialah nama lain solat dhuha.

Daripada Abu Hurairah maksudnya, "Kekasihku Rasullullah  telah berwasiat kepadaku tiga perkara, aku tidak meninggalkannya, iaitu; supaya aku tidak tidur melainkan setelah mengerjakan witir, dan supaya aku tidak meninggalkan dua rakaat sembahyang Dhuha kerana ia ialah sunat awwabin, dan berpuasa tiga hari daripada tiap-tiap bulan"

Sabda Nabi  : "Solatnya orang-orang awwabin (yang sering bertaubat kepada Allah) adalah ketika anak unta merasa kepanasan" (HR. Muslim : 848)

Demikian pula sabda nabi  : "Tidak ada yang menjaga solat Dhuha kecuali orang awwab (sering bertaubat). Rasulullah  bersabda: "Itu ialah solatnya orang-orang yang sering bertaubat" (HR Ibnu Khuzaimah dalam Shahihnya: 1224, Al-Hakim dalam Al-Mustadrak 1/313 Ath Thabarani dalam Al-Ausath: 4322. Disahihkan Al Hakim dan disepakati Adz-Dzahabi. Dan dihasankan Al-Albani dalam silsilah Ash-Shahihah no. 707).